
Nodibinājuma “Alūksnes un Apes novada fonds” 
17. Projektu konkursa „Atbalsts iedzīvotāju iniciatīvām”
NOLIKUMS
Nodibinājums „Alūksnes un Apes novada fonds” dibināts 2005. gadā, tā darbības mērķis ir veicināt mērķtiecīgas labdarības attīstību Alūksnes un Smiltenes novados, atbalstot sabiedrības iniciatīvas un iesaistot visas sabiedrības grupas, lai risinātu vietējās kopienas vajadzības.
Alūksnes un Smiltenes novados ir daudz aktīvu cilvēku, kuri īsteno idejas ar vietējās pašvaldības un uzņēmēju atbalstu, tādejādi turpinot AANF fonda ideju un mērķu popularizēšanu. AANF ir noorganizējis 16 projektu konkursus, atbalstot 153 projektus Alūksnes un Smiltenes novadu pašvaldību teritorijās par kopējo summu EUR 73 557.00.
Projektu konkursa mērķis – uzlabot dzīves kvalitāti Alūksnes un Smiltenes novados, 
atbalstot ilgtspējīgas iedzīvotāju iniciatīvas.
1. Konkursa organizators: Alūksnes un Apes novada fonds (turpmāk - Fonds), 2005.gada 25.aprīlī reģistrēts Nodokļu maksātāju reģistrā ar reģistrācijas Nr. 40008090271. Fonda adrese: Dārza iela 8A, Alūksne, Alūksnes novads, LV-4301.

2. Projektu pieteikumus var iesniegt.
2.1. Neformālas sabiedrības grupas – fizisku personu kopa, kuras dalībniekus apvieno īslaicīgs/pastāvīgs kopīgs darbības mērķis (vismaz 3 fiziskas personas, piemēram, senioru, jauniešu un sieviešu klubi, daudzdzīvokļu namu īrnieku/ īpašnieku grupa, bērnu - invalīdu vecāku grupa, bērnudārza vecāku grupa, mākslinieku vai literātu kopa u.c.).
2.2. Biedrības, nodibinājumi, reliģiskās organizācijas.
2.3. Viens pretendents var iesniegt vienu projekta pieteikumu.

3. Projektu finansēšanas kārtība.

3.1. Projektu konkursa līdzekļi tiek piešķirti aktīva dzīvesveida veicināšanai, sporta, vides, labdarības, izglītības, jauniešu, kultūras un citiem projektiem.
3.2. Kopējā projektu konkursa summa ir 5000.00 EUR.
3.3. Maksimālais finansējuma apjoms vienam projektam līdz 700.00 EUR.
3.4. Ierobežotā budžeta dēļ iespējams daļējs atbalsts iesniegtajiem projektiem.
4. Projekta īstenošanas laiks un vieta.
4.1. Projekta uzsākšanas laiks ir ne agrāk kā 2026. gada 15.septembris.
4.2. Projekta īstenošanas termiņš nedrīkst pārsniegt 2027. gada 31.maijs.
4.3. Projekta aktivitātes tiek īstenotas Alūksnes un Smiltenes novados.
5. Informācija un konsultācijas.
5.1. Konkursa Nolikums, Pieteikuma un Atskaites veidlapas pieejamas Fonda mājas lapā www.aanf.lv, Alūksnes novada pašvaldības mājas lapā www.aluksne.lv, Smiltenes novada pašvaldības mājās lapā www.smiltenesnovads.lv un Fonda birojā Dārza ielā 8A, Alūksnē, Alūksnes novadā.
5.2. Bezmaksas konsultācijas par projektu pieteikumu sagatavošanu iespējams saņemt, iepriekš piesakoties pa tālruni 28642250 vai rakstot uz e-pastu: dzintra_zv@inbox.lv (Dzintra Zvejniece).
6. Projektu iesniegšana.
Lai pieteiktos uz izsludināto projektu konkursu un pretendētu uz finansējuma saņemšanu, projekta pieteikumi līdz 2026. gada 17.augustam (pirmdiena) elektroniski jānosūta uz Fonda e-pastu: aluksnesapesfonds@gmail.com ar norādi 17. Projektu konkursam.
7. Projektu pieteikumu vērtēšana.
7.1. Projekta pieteikumus caurskatīs un vērtēs žūrija, kurā būs ziedotāji, kuri 17. Projektu konkursam ziedojuši vismaz 50.00 EUR, Fonda pārstāvis, pašvaldību pārstāvis un uzņēmējs no Alūksnes un Smiltenes novadiem.
7.2. Žūrijas vizīte - konkursa izvērtēšanas komisija ir tiesīga pārbaudīt pretendenta iesniegtās informācijas atbilstību faktiskajiem apstākļiem un pēc saviem ieskatiem apmeklēt projektus.
7.3. Lēmumu par konkursa uzvarētāju konkursa komisija pieņem līdz 2026. gada 10.septembrim. 
8. Atskaites.
8.1. Finansējuma saņēmējam mēneša laikā pēc projekta īstenošanas beigu termiņa Fondā jāiesniedz projekta Atskaite,  publikāciju kopijas, ievērojot 8.3. punktu; elektroniskā veidā 3 – 5 fotogrāfijas, kas atspoguļo projekta norisi.
8.2. Ja projekts netiek īstenots noteiktajā termiņā vai piešķirtais finansējums netiek izlietots paredzētajiem mērķiem, konkursa izvērtēšanas komisija lemj par finansējuma pārtraukšanu vai par piešķirtā finansējuma atmaksu.

8.3. Informācijai par īstenoto projektu jāparādās 2 publikācijās, vietējos sociālajos medijos.

